**Езерски галеб** или **речен галеб** (науч. *Chroicocephalus ridibundus*) — мал галеб кој се гнезди во поголем дел од Европа и Азија, како и во крајбрежниот дел на источна Канада. Поголем дел од популациите се преселнички, зимуваат далеку на југ, но некои птици во поблагите западни области на Европа се станарки. Како и со повеќето други галеби, претходно овој вид бил сместуван во родот *Larus*.

Опис
----

Овој галеб е долг 38-44 см и има распон на крилјата од 94-105 см. Во сезоната на парење главатa и вратот на птицата се чоколаднокафеави, темето и стомакот се бели, врвовите на пердувите за летање се црни, а останатите делови од телото се сиви. Вон сезоната на парење, главата е бела, со 2 мали кафени точки кај очите.

### Живеалиште и исхрана

Речниот галеб живее во големи јата и густи колонии составени од илјадници парови, често и со други видови галеби. Останува во колонијата и за време на размножувањето. Тогаш бара места крај мочуришта и езера со богата водна растителност. Останатото време го минува во депонии, рибници, канали и сл. Сака плитки, мирни води и влажни места.
Овие галеби, како и другите, јадат сè. Водни и сувоземни инсекти, риби, црви, мекотели, ракови, глодачи, а понекогаш и семиња. Јадат остатоци од храната на луѓето.

### Размножување

Гнездата им се грубо изградени и поставени директно на земја, послани со суви гранки. Ако се блиску до вода тогаш се конусни или поставени на повискоко за да не се намократ. Женката несе 2-4 маслинестокафеави јајца, испрскани со сиви и црно-кафени точки. Ги инкубираат и двата родитела во период од 22 до 24 дена. Малечките ги хранат со полусварена храна. По десетина дена малечките првпат излегуваат од гнездото.

Статус
------

Бројот на овие птици се намалува, но падот не е многу брз за да предизвика тревога. Во 2006 година во светот имало 4.800.000 до 8.900.000 птици од овој вид.
Јајцата на овие птици во Велика Британија се сметаат за деликатес и се јадат тврдо варени.

Галерија
--------

* Возрасна единка, вон сезона на парењеВозрасна единка, вон сезона на парење
* Возрасен, во сезона на парење, детаљ на главатаВозрасен, во сезона на парење, детаљ на главата
* Возрасен, во сезона на парењеВозрасен, во сезона на парење
* МладенчеМладенче
* Museum specimenMuseum specimen

Наводи
------

1. ↑  „*Larus ridibundus*". *IUCN Red List. Version 2006*. International Union for Conservation of Nature. 2004. Посетено на 11 May 2006.
2. ↑  Copping, Jasper (28 March 2009). „Top restaurants face shortage of seagull eggs". *The Daily Telegraph*. London.
3. ↑  Conservation (Natural Habitats&c

* Harrison P. *Seabirds of the World*. Princeton University Press, Princeton (NJ), 1987 ISBN 0-691-01551-1
* Dunn JL, Alderfer J. *National Geographic Field Guide to the Birds of North America* National Geographic Society 2006 ISBN 0-7922-6877-6
* Pons J.M. Hassanin, A. and Crochet P.A.(2005). *Phylogenetic relationships within the Laridae (Charadriiformes: Aves) inferred from mitochondrial markers.* Molecular phylogenetics and evolution 37(3):686-699

Надворешни врски
----------------

* Stamps (worldwide)
* Black-headed Gull videos on the Internet Bird Collection
* Black-headed Gull photo gallery VIREO
* Ageing and sexing (PDF; 2.0 MB) by Javier Blasco-Zumeta & Gerd-Michael Heinze Архивирано на 12 ноември 2013 г.